Alkoholprosent

Alkoholprosenten er betegnelsen for mengden etanol i en alkoholholdig drikke.

 Beregning av alkoholprosent 
Alkoholprosenten kan beregnes etter vekt eller etter volum. Tidligere ble vektprosent brukt i forbindelse med øl, mens volumprosent ble brukt til stort sett alle andre formål. Nå er volumprosent det mest vanlige.

 Volumprosent 
Volumprosent angis enten som % ABV (alcohol by volume) eller bare % Vol.
Under fremstillingen av ​​vin og øl tilsetter man gjær til en sukkerholdig oppløsning. Under gjæringen konsumerer gjærorganismene sukkeret og omdanner det til alkohol. Da tettheten av ​​sukker i vann er større enn tettheten av ​​alkohol i vann, kan man med et hydrometer måle tettheten før gjæring (OG, Original Gravity) og etter gjæring (FG, Final Gravity). Mengden alkohol kan deretter beregnes.

 Vin 
Den enkleste metoden for å måle alkoholprosenten på vin er beskrevet av den engelske forfatteren Cyril Berry: 



 Øl 
Beregningen for øl er:

Man tar utgangspunkt i at for hvert gram CO 2, så fremstilles 1,05 gram etanol. Tettheten til ​​etanol er 0,79.

 Alkoholprosenten (ABV) = Anon, 2012, Industrial Microbiology Beer Fermentation Practical, School Of Applied Sciences, RMIT University, Melbourne

Mange bryggerier bruker også følgende formel:



 Vektprosent 
Vektprosent kalles ofte for ABW, som står for alcohol by weight. Vektprosent blir oppgitt i prosent, og brukes på samme måte som for å bestemme alkoholinnholdet i blant annet øl.

Ved et lavt alkoholinnhold er vektprosenten cirka 4/5 av volumprosenten (f.eks. 3,2 % vektprosent tilsvarer 4,0 % volumprosent). På grunn av forholdet mellom vekt og volum i alkohol og vann, er omregningsfaktoren ikke konstant, men er avhengig av konsentrasjonen av ​​alkohol. 100 % volumprosent tilsvarer 100 % vektprosent.

 Bibliografi 

 Referanser 

Slik måles alkoholinnholdet i øl (engelsk)

Alkoholholdige drikker